東印度公司

東印度公司，又叫做英屬/英國東印度公司，1707年聯合法令簽訂之後，又叫。1600年英倫女王伊利沙伯一世頒發皇家特許狀之後成立嘅特許公司，大航海時代歐洲嘅聯合股份公司之一。公司初頭係開來同東印度群島做生意，搞搞下變咗主要同印度次大陸同中國做生意，係歐洲各國入邊最先開嘅一間東印度公司。公司喺英國政府中有特殊地位。就係咁，佢好多時得到好多着數，包括各頂專利同豁免，咁搞到國內對手好唔妥佢，皆因公司着數得過份，好唔公平。之不過，就算咁樣，二百五十年來，東印度公司都維持到強者地位。

名 
公司喺成個發展歷程度有過合拼，大概可分成兩個時期。早期係專司東印度羣島生意嘅倫敦商人之總督及公司，有揸英國皇家特許狀，呢份認證係由女王伊利莎伯喺一六〇〇年十二月卅一號發嘅。

到咗十七世紀後期，亦有其他啲英國公司，如英國東印度貿易公司，想挑戰佢嘅壟斷地位。最後喺一七〇八年公司同其他公司合併咗，轉成專搞東印度羣島生意嘅商人聯合公司，自此亦有咗第個名尊貴東印度公司。因爲係聯合公司，亦叫聯合東印度公司。公司有花名叫莊公司。喺印度又叫Company Bahadur。

擴張同解散 
東印度公司做生意，以棉花、絲、硝石、茶同鴉片爲主。公司唔單止係做生意，佢仲憑軍力同行政手段，兼統治咗印度度好大片土地。公司治印度，始自一七五七年，巴叻士之戰後。到咗一八五八年，喺一八五七年印度之亂而終。一八五八年英國立法，名一八五八年印度政府法案，改由英國皇家直管印度，成爲咗印度之王。公司最後喺一八七四年一月一號，因東印度公司股息贖回法案而解散，股東得印度政府債券做補償，而女王域多利，就成爲首任印度皇帝。

涉足嘅生意

印度嘅紡織品 
東印度公司早期集中搞香料貿易，其後業務趨向多元化，先至涉足咗印度嘅紡織品業，將當地啲產品同埋新名詞帶咗入英國，好似印花大手巾bandana、未經漂染嘅粗白棉布calico、印花棉布chintz、粗棉布dungaree、格仔棉布gingham、泡泡紗seersucker、塔夫綢taffeta等。

中國大陸嘅茶品 
由1660年代開始英國人就好熱愛啲茶葉，茶葉就成為咗貿易公司嘅主要利潤來源，到咗1700年代，茶葉嘅消耗量係每18年就升一倍。而英國東印度公司一路係每年派商船，喺廣州停留幾個月入啲茶貨。

分支機構 
東印度公司設喺廣州嘅英屬廣州商館，係歐美各國最早喺廣州設立嘅商館 ，又叫做夷館，「為夷人居停之所」。隨着1757年清廷改定廣州做唯一嘅貿易港，廣州商館就成咗東印度公司代表英國、有著對華貿易壟斷權嘅官方組織，直到1834年東印度公司嘅對華貿易壟斷權被取消前，廣州商館係實際主導咗大清同大英間嘅關係。

地理大發現
 香料貿易
 廣州十三行
 廣州史

印度史
星加坡史
馬來西亞史
英國史
廣州史
大清
專利
貿易公司
英國公司
殖民地